Cum ar fi dacă ai putea vedea o singură culoare?
Nu dacă tot ce există ar fi de aceeași culoare.
Ci dacă ai putea vedea, de exemplu, doar lucrurile verzi.
Și toate celelalte ar fi invizibile.
Nu-i o realitate atât de plăcută, nu?
Ei bine, fix asta este situația, într-un fel.
Când te uiți în jur, ochii tăi văd ceea ce savanții numesc “lumină vizibilă”.
Și această lumină, cea la care ne gândim de obicei,
e doar o porțiune foarte, foarte mică din toate tipurile diferite de lumină care există în Univers
Și majoritatea sunt invizibile pentru ochii noștri!
Dar există animale care nu sunt oarbe față de aceste tipuri de lumină.
De asta șerpii pot să vadă și în nopțile fără lună.
Și albinele pot vedea florile cu cel mai mult polen.
Pot să vadă lumină pe care noi, oamenii, nu o vedem!
Șerpii văd și în infraroșu, aceeași lumină cu care funcționează ochelarii de vedere de noapte;
și albinele văd și în ultraviolet, lumina care îți arde pielea dacă nu o protejezi cu loțiune de protecție solară
Toate aceste tipuri de lumină sunt parte din spectrul electromagnetic,
unde mai sunt și undele radio, microundele, razele X și razele gamma
toate celelalte tipuri de lumină pe care nu le putem vedea, dar care sunt esențiale pentru viața noastră de zi cu zi.
Microundele ne încălzesc mâncarea
și razele X, care pot trece prin piele, sunt folosite de doctori pentru a ne vedea oasele.
Chestia e că povestea Universului ... a galaxiilor, stelelor și planetelor,
e spusă prin toate aceste tipuri diferite de lumină!
Și pentru că ochii noștri nu pot să vadă dincolo de spectrul vizibil,
astronomii au creeat ochi noi care să le permită să vadă mult mai mult:
telescoape care văd în lumină invizibilă!
ALMA este unul din aceste telescoape. Poate să vadă unde radio.
Unele locuri din Univers arată întunecate pentru ochii noștri, dar strălucesc în unde radio.
Locurile unde se nasc stelele, de exemplu, sunt pline de praf care blochează lumina vizibilă
și, prin urmare, sunt foarte întunecate,
dar telescoapele radio ca ALMA pot să vadă direct prin acest praf.
Pot să vadă stelele cum se nasc!
Ne permit studiul unor lucruri imposibil de studiat altfel:
cum ar fi galaxii foarte, foarte îndepărtate, sau chiar nașterea unor alte sisteme solare ca al nostru.
Transcris de ESO. Tradus de Ruxandra Vâlcu.